
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 1232 


ΑΠΟΦΑΣΕΙΣ 

Αριθμ. 681/52351 

Ανάθεση καθηκόντων του ΟΠΕΚΕΠΕ ως Οργα¬ 
νισμού Πληρωμών στο πλαίσιο διαχείρισης του 
Ευρωπαϊκού Γεωργικού Ταμείου Αγροτικής Ανά¬ 
πτυξης στην Ειδική Υπηρεσία Εφαρμογής ΠΑΑ 
2014 - 2020 . 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 4 του άρθρου 14 του ν. 2637/98 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και "Εταιρείας Αξιοποίησης Αγροτικής Γης Α.Ε." και άλλες 
διατάξεις» (Α'200), όπως τροποποιήθηκε και ισχύει. 

β) Της παρ. 2 του άρθρου 62 του ν. 4235/2014 «Διοι¬ 
κητικά μέτρα, διαδικασίες και κυρώσεις στην εφαρμο¬ 
γή της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων», 
(Α' 32), όπως τροποποιήθηκε και ισχύει. 

γ) Του ν. 4314/2014 «Α) Για τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020, Β) Ενσωμάτωση της 
Οδηγίας 2012/17 του Ευρωπαϊκού Κοινοβουλίου και του 
Συμβουλίου της 13ης Ιουνίου 2012 (ΕΕ Ι_ 156/16.6.2012) 
στο ελληνικό δίκαιο, τροποποίηση του ν. 3419/2005 
(Α' 297) και άλλες διατάξεις» (Α'265), όπως τροποποιή¬ 
θηκε και ισχύει. 

δ)Του άρθρου 90του Κώδικα Νομοθεσίαςγιατην Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίαςγιατην Κυβέρνηση και τα Κυβερνητικά 
Όργανα» (Α' 98). 

2. Τον Κανονισμό (ΕΕ) αριθ. 1306/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 «σχετικά με τη χρηματοδότηση, τη διαχείριση και 


την παρακολούθηση της κοινής γεωργικής πολιτικής και 
την κατάργηση των κανονισμών (ΕΟΚ) αριθ. 352/78, (ΕΚ) 
αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) 
αριθ. 1290/2005 και (ΕΚ) 485/2008 του Συμβουλίου» (ΕΕ ί 
347,20.12.2013, ρ.549), όπως τροποποιήθηκε και ισχύει. 

3. Τον κατ' εξουσιοδότηση κανονισμό (ΕΕ) αριθ. 
907/2014 της Ευρωπαϊκής Επιτροπής της 11ης 
Μαρτίου 2014 «για τη συμπλήρωση του κανονισμού (ΕΕ) 
αριθ. 1306/2013 του Ευρωπαϊκού Κοινοβουλίου και του 
Συμβουλίου, όσον αφορά τους οργανισμούς πληρωμών 
και άλλους οργανισμούς, τη δημοσιονομική διαχείριση, 
την εκκαθάριση λογαριασμών, τις εγγυήσεις και τη χρή¬ 
ση του ευρώ» (ΕΕ ί 255, 28.8.2014, ρ. 18), όπως τροπο¬ 
ποιήθηκε και ισχύει. 

4. Τον εκτελεστικό κανονισμό (ΕΕ) αριθ. 908/2014 της 
Επιτροπής της 6ης Αυγούστου 2014 «για τη θέσπιση κα¬ 
νόνων εφαρμογής του κανονισμού (ΕΕ) αριθ. 1306/2013 
του Ευρωπαϊκού Κοινοβουλίου και του Συμβουλίου όσον 
αφορά τους οργανισμούς πληρωμών και άλλους οργα¬ 
νισμούς, τη δημοσιονομική διαχείριση, την εκκαθάριση 
λογαριασμών, τους κανόνες σχετικά με τους ελέγχους, 
τις εγγυήσεις και τη διαφάνεια» (ΕΕ 1255 της 28.8.2014, 
ο. 59), όπως τροποποιήθηκε και ισχύει. 

5. Την αριθ. € (2015) 9170/11-12-2015 απόφαση της 
Επιτροπής «για την έγκριση του προγράμματος αγρο¬ 
τικής ανάπτυξης της Ελλάδας για στήριξη από το Ευ¬ 
ρωπαϊκό Γεωργικό Ταμείο Αγροτικής Ανάπτυξης» (Θϋ: 
20140Β06ΚϋΝΡ001). 

6. Την υπ'αριθμ. 1065/19-4-2016 απόφαση του Υπουρ¬ 
γού Αγροτικής Ανάπτυξης και Τροφίμων «Θέσπιση δια¬ 
δικασιών του Συστήματος Διαχείρισης και Ελέγχου του 
Προγράμματος "Αγροτική Ανάπτυξη της Ελλάδας 2014- 
2020"» (Β' 1273), όπως ισχύει. 

7. Την παρ. 5.3.1 της αριθμ. 22501/29.2.2016 Εγκυκλίου 
οδηγιών με ΑΔΑ Ω7ΝΕ465307-61Φ για την έγκριση και 
χρηματοδότηση του ΠΔΕ 2016 και τον προγραμματισμό 
δαπανών ΠΔΕ 2017-2019 της Γενικής Γραμματείας Δημο¬ 
σίων Επενδύσεων και ΕΣΠΑ του Υπουργείου Οικονομίας 
Ανάπτυξης και Τουρισμού. 

8. Την υπ'αριθμ. 141447/29.12.2016 κοινή υπουργική 
απόφαση «Τακτοποίηση πληρωμών Δημοσίων Επενδύ¬ 
σεων με τη λήξη του οικονομικού έτους 2016, χρημα¬ 
τοδότηση του Προγράμματος Δημοσίων Επενδύσεων 
έτους 2017 και ρύθμιση σχετικών θεμάτων.» 

9. Την από 24607/14-3-2017 εισήγηση του ΟΠΕΚΕΠΕ. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του ΟΠΕΚΕΠΕ - ΝΠΙΔ και του κρατικού προϋ¬ 
πολογισμού, αποφασίζουμε: 

Άρθρο 1 

Ανάθεση καθηκόντων του ΟΠΕΚΕΠΕ 

σε άλλους φορείς 

Ο Ο.Π.Ε.Κ.Ε.Π.Ε. ως διαπιστευμένος Οργανισμός Πλη¬ 
ρωμών του Ευρωπαϊκού Γεωργικού Ταμείου Αγροτικής 
Ανάπτυξης (Ε.Γ.Τ.Α.Α.) με βάση το άρθρο 7 παρ. 1 του 
Κανονισμού (ΕΕ) 1306/2013 του Ευρωπαϊκού Κοινοβου¬ 
λίου και του Συμβουλίου, το άρθρο 1 του Κανονισμού 
(ΕΕ) 907/2014 της Επιτροπής και το άρθρο 62, Κεφ. Β1 
του ν. 4314/2014 «Α) Για τη διαχείριση, τον έλεγχο και 
την εφαρμογή αναπτυξιακών παρεμβάσεων για την 
προγραμματική περίοδο 2014-2020, αναθέτει στην Ει¬ 
δική Υπηρεσία Εφαρμογής ΠΑΑ 2014-2020 μέρος των 
καθηκόντων του που προβλέπονται στο άρθρο 7 του 
Κανονισμού (ΕΕ) 1306/2013, για τις πληρωμές του Μέ¬ 
τρου 1 "Δράσεις μετάδοσης Γνώσεων και Ενημέρωσης"» 
του Προγράμματος Αγροτικής Ανάπτυξης της Ελλάδας 
2014-2020 (ΠΑΑ 2014-2020), σύμφωνα με το άρθρο 2 
της παρούσας απόφασης. 

Άρθρο 2 

Αντικείμενο της ανάθεσης 

1. Η Ειδική Υπηρεσία Εφαρμογής ΠΑΑ 2014-2020 ανα¬ 
λαμβάνει τον έλεγχο των δικαιολογητικών πληρωμής 
βάσει της διαδικασίας 1.6.4 του Συστήματος Διαχείρι¬ 
σης και Ελέγχου (ΣΔΕ) του ΠΑΑ 2014-2020 (ΦΕΚ 1273/Β/ 
4-5-2016) και την έγκριση (αναγνώριση και εκκαθάρι¬ 
ση) των πληρωμών, για τη χρηματοδότηση των νομικών 
δεσμεύσεων των δικαιούχων του Μέτρου 1 «Δράσεις 
μετάδοσης Γνώσεων και Ενημέρωσης» 

Άρθρο 3 

Υποχρεώσεις των φορέων στους οποίους 

ανατίθενται καθήκοντα 

1. Η Ειδική Υπηρεσία Εφαρμογής ΠΑΑ 2014-2020 συ¬ 
νεργάζεται με τον Ο.Π.Ε.Κ.Ε.Π.Ε., για την εξειδίκευση ερ¬ 
γαλείων και προτύπων που απαιτούνται για την άσκηση 
των αρμοδιοτήτων τους: 

α) Διενεργεί τους ελέγχους που προβλέπονται από 
την ενωσιακή νομοθεσία, σχετικά με την επιλεξιμότητα 
των αιτήσεων πληρωμών, τη διαδικασία χορήγησηςτων 
ενισχύσεων, καθώς και τη συμφωνία τους προς τους ενω- 
σιακούς κανόνες πριν από την έγκριση της πληρωμής, 
σύμφωνα με τα άρθρα 58 και 59 του Κανονισμού (ΕΕ) 
1306/2013, το άρθρο 48 του Κανονισμού (ΕΕ) 809/2014 
και τις εθνικές κανονιστικές πράξεις που διέπουν την 
εφαρμογή του μέτρου του άρθρου 2. 

β) Υποβάλλει στον Ο.Π.Ε.Κ.Ε.Π.Ε. τα απαιτούμενα έγ¬ 
γραφα εντός των προθεσμιών και με τη μορφή που προ- 
βλέπονται από την κείμενη νομοθεσία, σύμφωνα με το 


άρθρο 40 του Κανονισμού (ΕΕ) 1306/2013 και τις εθνικές 
κανονιστικές πράξεις που διέπουν την εφαρμογή του 
μέτρου του άρθρου 2. 

γ) Πληροφορεί τον ΟΠΕΚΕΠΕ για την εγγραφή στο 
Πρόγραμμα Δημοσίων Επενδύσεων (ΠΔΕ) ή στον τακτικό 
προϋπολογισμό των προς χρηματοδότηση πράξεων του 
μέτρου του άρθρου 2, καθώς και των τροποποιήσεων 
των πράξεων αυτών. 

δ) Αποδέχεται και διευκολύνει τους ελέγχους εποπτεί- 
ας από τον ΟΠΕΚΕΠΕ, διαβιβάζει σε αυτόν τις εκθέσεις 
σχετικά με τους ελέγχους εποπτείας που διενεργού- 
νται, σύμφωνα με το άρθρο 49 του Κανονισμού (ΕΕ) 
1306/2013 και του παρέχει όλα τα απαραίτητα στοιχεία 
προκειμένου να επιβεβαιωθεί η ορθή τήρηση των κα¬ 
θηκόντων που της έχει ανατεθεί, σύμφωνα με την περί¬ 
πτωση Γ.1 της παραγράφου 1 του Παραρτήματος I του 
Κανονισμού (ΕΕ) 907/2014. 

ε) Αποδέχεται τους ελέγχους του οργανισμού πιστο¬ 
ποίησης, για τον έλεγχο των λογαριασμών ως προς το 
αληθές, την πληρότητα και την ακρίβειά τους σύμφωνα 
με το άρθρο 9 του Καν. (ΕΕ) 1306/2013 και το άρθρο 5 
του Κανονισμού (ΕΕ) 908/2014. 

στ) Εξασφαλίζει ότι όλα τα έγγραφα που τηρεί σχετικά 
με την άσκηση των καθηκόντων που της ανατίθενται 
με την παρούσα απόφαση, συμπεριλαμβανομένων των 
ηλεκτρονικών εγγράφων υπό τους όρους της ενωσιακής 
νομοθεσίας, σύμφωνα με το άρθρο 49 του Κανονισμού 
(ΕΕ) 1306/2013, διατηρούνται με τρόπο που διασφαλίζει 
την πληρότητα, την εγκυρότητα και την αναγνωσιμό- 
τητά τους καθ' όλο το χρονικό διάστημα υποχρέωσης 
φύλαξής τους. 

2. Όλες οι λεπτομέρειες σχετικά με την άσκηση των 
καθηκόντων που ανατίθενται στον φορέα με την παρού¬ 
σα απόφαση, περιγράφονται στη σύμβαση διασφάλισης 
επιπέδου ποιότητας υπηρεσιών, που υπογράφεται μετα¬ 
ξύ του ΟΠΕΚΕΠΕ και του Γενικού Γραμματέα Αγροτικής 
Πολιτικής και Διαχείρισης Κοινοτικών Πόρων, σύμφωνα 
με την περίπτωση Γ.1 (ί) της παραγράφου 1 του Παραρ¬ 
τήματος I του Κανονισμού (ΕΕ) 907/2014. 

Άρθρο 4 

Υποχρεώσεις του ΟΠΕΚΕΠΕ 
Ο ΟΠΕΚΕΠΕ: 

α) Συντονίζει και εποπτεύει την άσκηση των καθηκό¬ 
ντων που έχουν ανατεθεί στην Ειδική Υπηρεσία Εφαρμο¬ 
γής ΠΑΑ 2014-2020, σύμφωνα με την παρούσα απόφα¬ 
ση, και έχει την τελική ευθύνη έναντι της Ευρωπαϊκής 
Επιτροπής για την νομιμότητα και κανονικότητα των 
πληρωμών συμπεριλαμβανομένης της προστασίας των 
οικονομικών συμφερόντων της Ευρωπαϊκής Ένωσης 
στα πλαίσια της χρηστής δημοσιονομικής διαχείρισης 
και για την κατάρτιση των λογαριασμών, σύμφωνα με 
την περίπτωση Γ 1 (ϋ) της παραγράφου 1 του Παραρ¬ 
τήματος I του Κανονισμού (ΕΕ) 907/2014. 

β) Παρακολουθεί την εκτέλεση των καθηκόντων που 
έχει ανατεθεί σύμφωνα με την παρούσα απόφαση και 

πραγματοποιεί ελέγχους εποπτείας στην Ειδική Υπηρε¬ 
σία Εφαρμογής ΠΑΑ 2014-2020, ώστε να βεβαιώνεται 
ότι αυτά εκτελούνται σύμφωνα με την αρχή της χρηστής 
δημοσιονομικής διαχείρισης και σε συμμόρφωση με 
τους ενωσιακούς κανόνες. 

γ) Παρέχει στην Ειδική Υπηρεσία Εφαρμογής ΠΑΑ 
2014-2020 πρόσβαση σε εφαρμογές λογισμικού και 
πληροφοριακά συστήματα για την απρόσκοπτη υλο¬ 
ποίηση των καθηκόντων που τους αναθέτει, σύμφωνα 
με το άρθρο 2 της παρούσας. 


Άρθρο 5 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2017 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























